stanford-oval/wikipedia huggingface dataset:
สาธารณรัฐไซบีเรีย (ค.ศ. 1918)
บรรณานุกรม

Sushko, A. V. (2010). Процессы суверенизации в Сибири (февраль 1917—1923 гг.) : Дисс. … д-ра ист. наук : 07.00.02 (วิทยานิพนธ์). ออมสค์. — § 4.1. Образование сибирской государственности и её ликвидация.
Gordeev, O. F. (2003). Аграрная политика временных государственных образований в Сибири в годы гражданской войны (Конец 1917−1920 гг.) : Дисс. … д-ра ист. наук : 07.00.02. ครัสโนยาสค์. คลังข้อมูลเก่าเก็บจากแหล่งเดิมเมื่อ 8 มีนาคม 2013. — РГБ ОД, 71:04-7/61.
Nikitin, A. N. (2007). Государственность «белой» России: становление, эволюция, крушение (1918−1920 гг.): Автореферат дисс. … д-ра юрид. наук : 12.00.01. มอสโก: Московский университет МВД России. คลังข้อมูลเก่าเก็บจากแหล่งเดิมเมื่อ 8 สิงหาคม 2014. สืบค้นเมื่อ 4 มิถุนายน 2024.
Lonchakov, Y. G. (1997). Аграрная политика временных государственных обрагований на территории Сибири (1918 −1919 гг.) Дисс…. канд. ист. наук. โนโวซีบีสค์.
แอร์กูล ปัวโร

| แอร์กูล ปัวโรต์ |
| --- | --- |
ปรากฏครั้งแรก: The Mysterious Affair at Styles
ปรากฏครั้งสุดท้าย: Curtain
สร้างโดย: อกาธา คริสตี
แสดงโดย: เดวิด ซูเกต์ ปีเตอร์ อัสตินอฟ อัลเบิร์ต ฟินเนย์
ข้อมูลตัวละครในเรื่อง
เพศ: ชาย
อาชีพ: นักสืบเอกชน   · อดีตนักสืบเกษียณอายุ  · อดีตเจ้าหน้าที่ตำรวจ
ศาสนา: คริสต์นิกายโรมันคาทอลิก
สัญชาติ: เบลเยียม
แอร์กูล ปัวโร (อังกฤษ: Hercule Poirot; สัท.: [ɛʀkyl pwaʀo] บางครั้งในภาษาไทยมักจะอ่านผิดเป็น เฮอร์คูล ปัวโรต์) เป็นตัวละครนักสืบชาวเบลเยียม ปรากฏในนิยายนักสืบของอกาธา คริสตี ปัวโรต์มีดวงตาสีเขียว ร่างอ้วน มีหนวดแข็งเพราะทาด้วยน้ำมัน เขามีผู้ช่วยคนหนึ่งซึ่งเป็นทั้งเพื่อนและผู้ช่วยชื่อว่า ผู้กองเฮสติงค์และเจน มาเบล หลานสาวของเจน มาร์เปิล เขาชอบใช้เซลล์สมองสีเทาในการไขคดีต่าง ๆ มากมายจนเป็นที่สำเร็จมาแล้วหลายคดี จนทำให้เขาได้รับการชื่นชมจากสารวัตรแจปส์ แห่งสกอตแลนด์ยาร์ดที่เป็นเพื่อนของเขา ปัวโรต์ปรากฏตัวเป็นครั้งแรกในเรื่อง The Mysterious Affair at Styles นิยายเรื่องแรกของอกาธา คริสตี เขาเป็นตัวละครที่โด่งดังและได้รับความนิยมที่สุดตัวหนึ่งของคริสตี เห็นได้จากการปรากฏตัวในนวนิยายมากกว่า 30 เรื่อง และเรื่องสั้นมากกว่า 50 เรื่อง
ตัวอย่างผลงานของอกาธา คริสตีที่มีปัวโรต์เป็นตัวละคร

เนื่องจากผลงานของคริสตีมีการตีพิมพ์หลายครั้งทั้งในภาษาอังกฤษและภาษาไทย ทำให้บางเรื่องมีชื่อตอนที่หลากหลาย การสะกดชื่อตอนภาษาไทยยึดถือตามต้นฉบับเป็นหลัก
ตัวอย่างผลงานของอกาธา คริสตีที่มีปัวโรต์เป็นตัวละคร > นวนิยาย

| ชื่อเรื่องภาษาอังกฤษ | ชื่อเรื่องภาษาไทย | ปีที่พิมพ์ครั้งแรกในภาษาอังกฤษ |
| --- | --- | --- |
| The Mysterious Affair at Styles | ความลี้ลับเหนือเคหาสน์สไตลส์หรือ คดีแรกของปัวโรต์ หรือ เรื่องลึกลับที่สไตลส์ | ค.ศ. 1920 |
| Murder on the Links | สนามกอล์ฟมรณะ | ค.ศ. 1923 |
| The Murder of Roger Ackroyd | ใครฆ่าโรเจอร์ แอ็กครอยด์  หรือ คดีฆาตกรรมโรเจอร์ แอ็กครอยด์ หรือ ฆาตกรรมโรเจอร์ แอ็คครอยด์ | ค.ศ. 1926 |
| The Big Four | สี่อาชญากร | ค.ศ. 1927 |
| The Mystery of the Blue Train | ปริศนาม้าเหล็กสีน้ำเงิน | ค.ศ. 1928 |
| Peril at End House | ลูบหนวดปัวโรต์ หรือ ผู้พิทักษ์ หรือ เหตุปริศนาที่บ้านเอนด์เฮาส์ | ค.ศ. 1932 |
| Lord Edgware Dies หรือ Thirteen at Dinner | ฆ่าลอร์ดเอ็ดจ์แวร์ หรือ ฆาตกรรมลอร์ดเอ็ดจ์แวร์ | ค.ศ. 1933 |
| Murder on the Orient Express หรือ Murder on the Calais Coach | รถด่วนอันตราย หรือ ฆาตกรรมบนรถด่วนโอเรียนท์เอกซ์เพรส | ค.ศ. 1934 |
| Three Act Tragedy หรือ Murder in Three Acts | ฆาตกรจำแลง | ค.ศ. 1935 |
| Death in the Clouds หรือ Death in the Air | เที่ยวบินมรณะ | ค.ศ. 1935 |
| The ABC Murders หรือ The Alphabet Murders | ฆาตกรรมวิปริต หรือ ฆาตกรรมเอบีซี | ค.ศ. 1936 |
| Murder in Mesopotamia | ฆาตกรรมในอาหรับ | ค.ศ. 1936 |
| Cards on the Table | ฆาตกรรมในวงบริดจ์ | ค.ศ. 1936 |
| Dumb Witness | พยานใบ้ | ค.ศ. 1937 |
| Death on the Nile | แม่น้ำสีเลือด หรือ ฆาตกรรมบนแม่น้ำไนล์ หรือ ฆาตกรรมบนลำน้ำไนล์ | ค.ศ. 1937 |
| Appointment with Death | นัดมรณะ หรือ มีนัดกับมัจจุราช | ค.ศ. 1938 |
| Hercule Poirot's Christmas | คริสต์มาสฆาตกรรม | ค.ศ. 1938 |
| Sad Cypress | โลงสนเศร้า | ค.ศ. 1940 |
| The Patriotic Murders หรือ One, Two, Buckle My Shoe | ศพปริศนา | ค.ศ. 1940 |
| Evil Under the Sun | เกาะมฤตยู หรือ ภาพลวงตา | ค.ศ. 1941 |
| Five Little Pigs หรือ Murder in Retrospect | พิศวาสฆาตกรรม | ค.ศ. 1942 |
| The Hollow | เสน่หาอาฆาต | ค.ศ. 1946 |
| Taken at the Flood หรือ There is a Tide | กลลวง | ค.ศ. 1948 |
| Mrs McGinty's Dead | มรณะปริศนา | ค.ศ. 1952 |
| After the Funeral หรือ Funerals are Fatal หรือ Murder at the Gallop | ฆาตกรรมอำพราง | ค.ศ. 1953 |
| Hickory Dickory Dock หรือ Hickory Dickory Death | โจรกรรมวิตถาร | ค.ศ. 1955 |
| Dead Man's Folly | เกมมรณะ | ค.ศ. 1956 |
| Cat Among the Pigeons | เครื่องเพชรมหาภัย | ค.ศ. 1959 |
| The Clocks | นาฬิกามรณะ  หรือ นาฬิกามฤตยู | ค.ศ. 1963 |
| Third Girl | สาวชาวแฟลต | ค.ศ. 1966 |
| Hallowe'en Party | ฮาลโลวีน วันฆาตกรรม หรือ ฆาตกรรมหลอนในคืนผีดุ | ค.ศ. 1969 |
| Elephants Can Remember | ใครฆ่าใครก่อน | ค.ศ. 1972 |
| Curtain | อวสานปัวโร หรือ คดีสุดท้ายของปัวโรท์ | ค.ศ. 1975 |
ตัวอย่างผลงานของอกาธา คริสตีที่มีปัวโรต์เป็นตัวละคร > รวมเรื่องสั้น

| ชื่อเรื่องภาษาอังกฤษ | ชื่อเรื่องภาษาไทย | ปีที่พิมพ์ครั้งแรกในภาษาอังกฤษ | จำนวนเรื่องในเล่ม |
| --- | --- | --- | --- |
| Poirot Investigates | เฉือนคมปัวโรต์ | ค.ศ. 1924 | 11 |
| The Labours of Hercules | คดีเอกของปัวโรต์ | ค.ศ. 1947 | 12 |
| Poirot's Early Cases | ปฐมบทของปัวโรต์ | ค.ศ. 1974 | 18 |
แหล่งข้อมูลอื่น

Agatha Christie's Hercule Poirot
The Mysterious Affair at Styles ที่ โครงการกูเทนแบร์ก
Listen to the 1945 Hercule Poirot radio program
Article on Hercule Poirot เก็บถาวร 2013-05-20 ที่ เวย์แบ็กแมชชีน
เรวิญานันท์ ทาเกิด

| เรวิญานันท์ ทาเกิด |
| --- | --- |
ชื่อเกิด: เรวิญานันท์ ทาเกิด
เกิด: 7 พฤศจิกายน พ.ศ. 2535 (32 ปี) จังหวัดลำพูน ประเทศไทย
อาชีพ: นักแสดง นางแบบ นางงาม พิธีกร ยูทูบเบอร์
ปีที่แสดง: พ.ศ. 2557–ปัจจุบัน
ผลงานเด่น: ลูกโซ่ - สงครามนางงาม (2557)  นิชา - บัลลังก์เมฆ (2558)  ทิพย์อาภา / ทิพย์ - พิษสวาท (2559)  เรน - สงครามนักปั้น (2561)  มิ่งขวัญ - หัวใจศิลา (2562)  ลาวทอง - วันทอง (2564)  ฟ้ารุ่ง - ใต้หล้า (2565)  มุกดา - มณีพยาบาท (2566)  นิษฐา - ชีวิตภาคสอง (2566)
สังกัด: เดอะ วัน เอ็นเตอร์ไพรส์ (2557–2568)   ปัจจุบันเป็นนักแสดงอิสระ
เรวิญานันท์ ทาเกิด (เกิด 7 พฤศจิกายน พ.ศ. 2535) ชื่อเล่น เบญ เป็นนักแสดงหญิงชาวไทย เธอเป็นอดีตนักแสดงสังกัดเดอะ วัน เอ็นเตอร์ไพรส์ ปัจจุบันเป็นนักแสดงอิสระ
จบการศึกษาระดับประถมศึกษา และมัธยมศึกษาที่โรงเรียนส่วนบุญโญปถัมภ์ ลำพูน ระดับปริญญาตรีจากคณะบริหารธุรกิจ มหาวิทยาลัยพายัพ สาขาการจัดการโรงแรมและการท่องเที่ยว และปริญญาโทจากคณะบริหารธุรกิจ มหาวิทยาลัยรามคำแหง สาขาการตลาด เข้าประกวด ยูทิป เฟรชชี่ ไอดอล 2011 เข้ารอบยูทิป 15 คนสุดท้าย รับตำแหน่งนางสาวลำพูนปี 2553 ได้ตำแหน่ง Gossipgirls 2011 (รองชนะเลิศอันดับ 1) และรองอันดับ 1 นางสาวเชียงใหม่ ปี 2556 มีผลงานละครเรื่อง สงครามนางงาม รับบทเป็น ลูกโซ่ และละคร บัลลังก์เมฆ รับบท นิชา ปี 2562 มีผลงานแสดงละครเรื่อง สงครามนักปั้น และต่อมา หัวใจศิลา ที่กลับมารับบทดีอีกครั้ง ด้านชีวิตคู่ ปัจจุบันคบหาดูใจกับอ๊อฟ - ชัยนนท์ หาญคีรีรัตน์ ผู้ประกาศข่าวสำนักข่าววันนิวส์
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี | เรื่อง | บทบาท |
| --- | --- | --- |
| 2557 | สงครามนางงาม | ศรศมน อมรชัยมงคล (ลูกโซ่) |
| 2558 | บัลลังก์เมฆ | นิชา สมุทรเทวา |
| 2559 | พิษสวาท | ทิพย์อาภา พรเลิศวิจิตร (ปัจจุบัน) / ทิพย์ (อดีต) |
| 2561 | สงครามนักปั้น | เรลิณี วรวิบูลย์ (เรน / ฝน) |
| 2562 | หัวใจศิลา | มิ่งขวัญ ธนาศรีกุล (ขวัญ) |
| 2562 | สงครามนักปั้น ซีซั่น 2 | เรลิณี วรวิบูลย์ (เรน / ฝน) |
| 2563 | คดีรักข้ามภพ | ไพลิน |
| 2564 | วันทอง | ลาวทอง |
| 2564 | วิมานทราย | ครูลินจง  เอมอุไร |
| 2565 | ใต้หล้า | ฟ้ารุ่ง วรากูล (ฟ้า) |
| 2566 | มณีพยาบาท | มุกดา วิทยาสินทา (หม่อมมุกดา)/ผีมุกดา |
| 2566 | ชีวิตภาคสอง | นิษฐา |
| 2568 | โนราห์ | ทิพยุภา |
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง True4U
| ปี | เรื่อง | บทบาท |
| --- | --- | --- |
|  | mouse | ชัญญา |
ผลงาน > ซีรีส์/ซิทคอม

| ปี | ชื่อเรื่อง | ตอน | บทบาท | ออกอากาศ |
| --- | --- | --- | --- | --- |
| 2558 | ซิทคอมสั้น 4 โพดำ การละคร | ตอน เรือนซ่อนชู้ 1,2 | อุ่น (อดีต) / ชะเอม (ปัจจุบัน) | ช่องวัน 31 |
| 2559 | เป็นต่อ | ตอน น้องขอมา...พี่จัดให้   ตอน เป็นเอามาก | อิม | ช่องวัน 31 |
| 2559 | บ้านนี้มีรัก | ตอน เก๊กฮวยถ้วยใหญ่ ๆ แช่เอาไว้ในตู้เย็น | ทราย | ช่องวัน 31 |
| 2559 | เราเกิดในรัชกาลที่ ๙ เดอะซีรีส์ | ตอน เด็กแว้น | อิง | ช่องวัน 31 |
| 2559 –2560 | สูตรรักชุลมุน | ตอน ความลับของโป้ง   ตอน เพราะไว้ใจ   ตอน วันที่รอคอย   ตอน แกะสูตรเชฟดัง  | เดียร์ | ช่องวัน 31 |
| 2560 | เสน่หา Diary | ตอน แสบเสน่หา | ศุภามล (ส้ม) | ช่องวัน 31 |
| 2561 | กาหลมหรทึก | ตอน คดีที่ 4 ร้านขนมเนื่องนวล | วิไล เนื่องนวล | ช่องวัน 31 |
| 2561 | ศึกรักข้ามรั้ว | ตอน ศึกรักสลับราง | หมอเพิร์ล | ช่องวัน 31 |
| 2561 –2562,2565 | สุภาพบุรุษสุดซอย | ตอน โลกกลม พรหมไม่ได้ลิขิต   ตอน เซียมซีใบที่ 2   ตอน ของชำร่วย เค้ก โต๊ะจีน   ตอน ถ่านไฟเก่าลุกโชน เมื่อโดนสาโท | แอน | ช่องวัน 31 |
ผลงาน > มิวสิกวิดีโอ

| ปี | เพลง | นักร้อง |
| --- | --- | --- |
| 2557 | จับ | กั้ง วรกร |
รางวัล

| ปี | รางวัล | สาขารางวัล | ผล | ผลงานที่เข้าชิง |
| --- | --- | --- | --- | --- |
| 2559 | รางวัลนาฏราช ครั้งที่ 9 | นักแสดงสมทบหญิงยอดเยี่ยม | เสนอชื่อเข้าชิง | พิษสวาท |
| 2560 | รางวัลโทรทัศน์ทองคำ ครั้งที่ 31 | นักแสดงสมทบหญิงดีเด่น | เสนอชื่อเข้าชิง | พิษสวาท |
| 2563 | มายามหาชน 2020 | ดาราสมทบหญิง ขวัญใจมหาชน | เสนอชื่อเข้าชิง | สงครามนักปั้น 2 |
| 2564 | รางวัลนาฏราช ครั้งที่13 | นักแสดงสมทบหญิงยอดเยี่ยม | เสนอชื่อเข้าชิง | วันทอง  |
| 2565 | Kazz Awards 2022 | สาวปังแห่งปี 2022 | ชนะ |  |
แหล่งข้อมูลอื่น

เฟซบุ๊ค เบญ เรวิญานันท์ ทาเกิด
เรวิญานันท์ ทาเกิด ที่อินสตาแกรม
เรวิญานันท์ ทาเกิด ที่ยูทูบ
กรมไปรษณีย์โทรเลข

| --- | --- |
ตรากรมไปรษณีย์และโทรเลข
ภาพรวมหน่วยงาน
ยุบเลิก: 19 มกราคม พ.ศ. 2545; 23 ปีก่อน (2545-01-19)
หน่วยงานสืบทอด: สำนักงาน กสทช.
ต้นสังกัดหน่วยงาน: กระทรวงคมนาคม (จนถึงปี พ.ศ. 2545)
เชิงอรรถ
สังกัด กระทรวงเทคโนโลยีสารสนเทศและการสื่อสาร ในปี พ.ศ. 2545 ถึงปี พ.ศ. 2547
กรมไปรษณีย์โทรเลข เป็นส่วนราชการระดับกรมในอดีต สังกัดกระทรวงคมนาคม และยุบเลิกโดย พระราชกฤษฎีกายุบกรมไปรษณีย์โทรเลข กระทรวงคมนาคม พ.ศ. 2545 อันมีผลใช้บังคับตั้งแต่วันที่ 19 มกราคม พ.ศ. 2545
ประวัติ

พระบาทสมเด็จพระจุลจอมเกล้าเจ้าอยู่หัว ทรงจัดตั้งการไปรษณีย์ขึ้นในประเทศสยาม เพื่อดูแลกิจการไปรษณีย์ และทรงพระกรุณาโปรดเกล้าฯ ให้สมเด็จพระเจ้าน้องยาเธอ เจ้าฟ้าภาณุรังษีสว่างวงศ์ เตรียมการจัดตั้งการไปรษณีย์ตามแบบอย่างในต่างประเทศ และดำรงตำแหน่งผู้สำเร็จราชการกรมไปรษณีย์เป็นพระองค์แรก และได้เปิดรับฝากส่งหนังสือ (จดหมาย) ในเขตพระนครและธนบุรีเป็นการทดลองเมื่อวันที่ 4 สิงหาคม พ.ศ. 2426 ที่ทำการแห่งแรกตั้งอยู่ที่ริมแม่น้ำเจ้าพระยาตอนปากคลองโอ่งอ่าง เรียกว่า "ไปรษณียาคาร" ในวันเดียวกันยังมีการจัดตั้งกรมโทรเลข เพื่อดูแลกิจการโทรเลข ซึ่งเป็นการให้บริการการสื่อสารโทรคมนาคมเป็นกิจการแรกของประเทศสยาม
ในปี พ.ศ. 2429 กรมโทรเลข (ซึ่งได้ก่อตั้งมาก่อนหน้านี้) ได้รับโอนกิจการโทรศัพท์จากกระทรวงกลาโหมมาดำเนินการ และขยายบริการโดยเปิดให้ประชาชนได้เช่าใช้เครื่องโทรศัพท์ภายในกรุงเทพและธนบุรีเป็นครั้งแรก
ในปี พ.ศ. 2441 ได้มีการยุบรวมกิจการกรมโทรเลขเข้ากับกรมไปรษณีย์ ใช้ชื่อใหม่ว่า "กรมไปรษณีย์โทรเลข" โดยดำเนินกิจการไปรษณีย์ โทรศัพท์ และโทรเลข และได้ย้ายที่ทำการมาอยู่ที่ถนนเจริญกรุง ต่อมาในปี พ.ศ. 2472 ได้รับโอนคลังออมสินจากกรมพระคลังมหาสมบัติ มาดำเนินการรับฝากเงินจากประชาชน ตั้งแต่วันที่ 1 มกราคม พ.ศ. 2472 และได้แยกคลังออมสินออกไปจัดตั้งเป็นรัฐวิสาหกิจในชื่อ ธนาคารออมสิน ในวันที่ 1 เมษายน พ.ศ. 2490 และมีการโอนกิจการกิจการโทรศัพท์กรุงเทพฯ และธนบุรี ให้องค์การโทรศัพท์แห่งประเทศไทยในปี พ.ศ. 2497
ในปี พ.ศ. 2519 ได้มีการจัดตั้งการสื่อสารแห่งประเทศไทย เป็นรัฐวิสาหกิจ สังกัดกระทรวงคมนาคม โดยรับมอบกิจการด้านปฏิบัติการและกิจการให้บริการไปรษณีย์จากกรมไปรษณีย์โทรเลขมาดำเนินการ เปิดดำเนินการเมื่อวันที่ 25 กุมภาพันธ์ พ.ศ. 2520 ซึ่งต่อมาได้มีการแปรรูปโดยแยกออกเป็น 2 กิจการ โดยกิจการไปรษณีย์และโทรเลขโอนขึ้นไปอยู่กับไปรษณีย์ไทย และกิจการโทรเลขและโทรคมนาคมแปรสภาพเป็นรัฐวิสาหกิจในนามบริษัท กสท โทรคมนาคม จำกัด (มหาชน) ก่อนควบรวมกับ บริษัท ทีโอที จำกัด (มหาชน) ซึ่งแปรรูปมาจากองค์การโทรศัพท์แห่งประเทศไทย เป็นบริษัท โทรคมนาคมแห่งชาติ จำกัด (มหาชน) มีฐานะเป็นรัฐวิสาหกิจในสังกัดกระทรวงดิจิทัลเพื่อเศรษฐกิจและสังคม
ภารกิจ

ภารกิจของกรมไปรษณีย์โทรเลข แบ่งออกเป็น 4 ยุค ได้แก่
ยุคแรก (พ.ศ. 2426 - พ.ศ. 2441) มีหน้าที่ดำเนินกิจการไปรษณีย์ และบริการโทรศัพท์ในเขตกรุงเทพฯ และธนบุรี
ยุคที่สอง (พ.ศ. 2441 - พ.ศ. 2490) มีหน้าที่ดำเนินกิจการไปรษณีย์ โทรเลข โทรศัพท์ และคลังออมสิน
ยุคที่สาม (พ.ศ. 2490 - พ.ศ. 2520) มีหน้าที่ดำเนินกิจการไปรษณีย์ และโทรเลข ส่วนบริการโทรศัพท์ โอนกิจการไปเป็นรัฐวิสาหกิจ (องค์การโทรศัพท์แห่งประเทศไทย ตั้งแต่ พ.ศ. 2497 ต่อมาแปรรูปเป็น บมจ.ทีโอที ตั้งแต่ พ.ศ. 2545 หลังจากนั้น ถูกควบรวม บมจ.กสท โทรคมนาคม เป็น บมจ.โทรคมนาคมแห่งชาติ ตั้งแต่ พ.ศ. 2564 จนถึงปัจจุบัน) และบริการคลังออมสิน โอนกิจการไปเป็นธนาคารออมสินตั้งแต่ พ.ศ. 2490 จนถึงปัจจุบัน
ยุคที่สี่ (พ.ศ. 2520 - พ.ศ. 2546) มีหน้าที่ดำเนินกิจการวิทยุสมัครเล่น และการบริหารความถี่วิทยุ ส่วนบริการไปรษณีย์และโทรเลข โอนกิจการไปเป็นรัฐวิสาหกิจ (การสื่อสารแห่งประเทศไทย ตั้งแต่ พ.ศ. 2519 ต่อมาแยกกิจการไปรษณีย์ไปขึ้นกับ บจก.ไปรษณีย์ไทย และแปรรูปกิจการโทรคมนาคมเป็นรัฐวิสาหกิจในนาม กสท โทรคมนาคม ตั้งแต่ พ.ศ. 2546 หลังจากถูกควบรวมกับ บมจ.ทีโอที เป็น บมจ.โทรคมนาคมแห่งชาติ ตั้งแต่ พ.ศ. 2564 จนถึงปัจจุบัน ส่วนบริการโทรเลข ซึ่งขึ้นกับ บจก.ไปรษณีย์ไทย โดยการว่าจ้างจาก กสท.โทรคมนาคม ยกเลิกตั้งแต่วันที่ 1 พฤษภาคม พ.ศ. 2551)
การยุบเลิก

ในปี พ.ศ. 2543 ได้มีการประกาศใช้พระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. 2543 โดยมีการโอนกิจการของกรมไปรษณีย์โทรเลข ไปเป็นของสำนักงานคณะกรรมการกิจการโทรคมนาคมแห่งชาติ (สำนักงาน กทช. ในขณะนั้น หรือสำนักงาน กสทช. ในปัจจุบัน) ยกเว้นกิจการไปรษณีย์ และเงินงบประมาณหมวดเงินเดือนและค่าจ้างที่มีผู้ครอบครองอยู่ ให้โอนไปเป็นของสำนักงานปลัดกระทรวงคมนาคม เป็นผลทำให้กรมไปรษณีย์โทรเลขต้องยุติการทำหน้าที่ตามพระราชบัญญัติดังกล่าว
ซึ่งการปฏิบัติตามกฎหมายดังกล่าว กรมไปรษณีย์โทรเลข จึงได้ยุติการดำเนินงานอย่างเป็นทางการ เพื่อเปลี่ยนแปลงเป็นสำนักงานคณะกรรมการกิจการโทรคมนาคมแห่งชาติ เมื่อวันที่ 1 ตุลาคม พ.ศ. 2547
ดูเพิ่ม

คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
กิจการโทรศัพท์: ความก้าวหน้าของกิจการโทรศัพท์ในประเทศสยาม ระหว่าง พ.ศ. 2430 – 2475
อ.ศิริชัยนาวา 11

อ.ศิริชัยนาวา 11 เป็นเรือประมงสัญชาติไทย ซึ่งได้รับรายงานว่าถูกโจรสลัดโซมาเลียปล้นยึดเมื่อวันที่ 2 พฤศจิกายน พ.ศ. 2553 จนกระทั่งลูกเรือสามารถเดินทางกลับประเทศไทยได้เมื่อวันที่ 22 พฤศจิกายน
การยึดเรือ

วันที่ 2 พฤศจิกายน หมู่เรือปราบปรามโจรสลัดกองทัพเรือ ได้รับแจ้งจากบริษัท ศิริชัยการประมง จำกัด ว่าเรือ อ.ศิริชัยนาวา 11 ได้ถูกโจรสลัดยึดเรือ ขณะเดินทางจากเบยาลีไปยังเอเดน ห่างจากชายฝั่งประเทศเยเมนประมาณ 15 ไมล์ โดยมีโจรสลัดคาดว่าเป็นชาวโซมาเลีย 10 คน ในจำนวนนี้ 8 คนใช้เรือไฟเบอร์เข้าโจมตีทางท้ายเรือ และยิงปืนขู่ จากนั้นจึงขึ้นเรือและบังคับให้ลูกเรือไปอยู่รวมกันและให้เรือกลับเข้าฝั่ง ส่วนอีก 2 คนแล่นเรือเร็วหายไป โดยขณะที่เกิดการยึดเรือขึ้นนั้น มีลูกเรือคนหนึ่งออกอุบายว่าจะไปตรวจดูปริมาณน้ำมันก่อนจะกระโดดน้ำหนี ลูกเรือคนดังกล่าวต่อมาได้รับความช่วยเหลือจากยามฝั่งเยเมน ขณะเกิดเหตุ เรือดังกล่าวอยู่ห่างจากหมู่เรือปราบปรามโจรสลัดกองทัพเรือ 650 กิโลเมตร
เรือตรวจการณ์ทหารเรือเยเมนได้ยิงอาวุธไปยังเรือประมงที่ระยะห่างประมาณ 1,500–1,800 หลา จำนวน 2 ชุด โดยมีการยิงตอบโต้มาจากเรือประมงเป็นระยะ หลังจากยิงปะทะกันประมาณ 10 นาที ลูกเรือได้เล่าเหตุการณ์ว่า เรือถูกยิงจากเรือไม่ทราบสัญชาติจนไฟลุกไหม้และจมลงในเวลาต่อมา
การช่วยเหลือ

ศูนย์ปฏิบัติการกองทัพเรือ สั่งการให้เรือหลวงปัตตานีติดตามสกัดกั้น โดยแล่นไปยังบริเวณที่คาดว่าน่าจะพบเรือในทิศทางดักหน้า ในวันที่ 3 พฤศจิกายน เวลา 7.00 น. ตามเวลาท้องถิ่น เรือหลวงปัตตานีมาถึงพื้นที่ดักหน้าตามแผน และส่งเฮลิคอปเตอร์ค้นหา แต่ก็ไม่พบ อ.ศิริชัยนาวา 11 หมู่เรือปราบปรามโจรสลัดจึงปรับแผนไปค้นหาใกล้กับชายฝั่ง แต่พยายามไม่รุกล้ำน่านน้ำอาณาเขตของโซมาเลีย
หลังจากหมู่เรือได้ประเมินสถานการณ์แล้ว จึงได้ปรับแผนอีกครั้ง โดยสั่งการให้เรือหลวงปัตตานีแล่นกลับไปยังบริเวณที่เรือ อ.ศิริชัยนาวา 11 ถูกยึด ซึ่งเมื่อไปถึงบริเวณดังกล่าวเมื่อวันที่ 4 พฤศจิกายน แล้ว ก็ได้พบคราบน้ำมันและเศษวัสดุบนผิวน้ำ หลังจากค้นหาต่อไปเป็นอาณาบริเวณ 9 ไมล์ทะเล ก็พบผู้รอดชีวิตลอยคออยู่นทะเลรวม 23 คน เป็นลูกเรือชาวไทย 7 คน ลูกเรือชาวกัมพูชา 15 คน และตำรวจเยเมน 1 นาย
เรือหลวงปัตตานีได้นำผู้ประสบภัยขึ้นเฮลิคอปเตอร์ไปส่งยังเรือหลวงสิมิลัน ในจำนวนนี้มีผู้ได้รับบาดเจ็บรุนแรง 3 คน จึงได้นำตัวผู้ประสบภัยเข้ารับการรักษาในโรงพยาบาลในเมืองซาลาลาห์ โดยทางโรงพยาบาลแจ้งว่าจะให้เวลาพักรักษาตัว 1–2 สัปดาห์ ซึ่งลูกเรือทั้งหมดปลอดภัยแล้ว
เมื่อวันที่ 22 พฤศจิกายน พ.ศ. 2553 ลูกเรือชาวไทยจำนวน 7 คนได้เดินทางกลับถึงท่าอากาศยานสุวรรณภูมิ ประเทศไทย เมื่อเวลา 10.45 น. ด้วยเที่ยวบิน WY 813 ของสายการบินโอมานแอร์ ลูกเรือประกอบด้วย สมศรี ลาทอง, สมชาย ผมสมหวัง, ปริญญา มุสิกา, วุฒิพงษ์ ภู่เงิน, ทวิชัย โสรเนตร, ไพรสนท์ ทองสุข และอิสระ จันโนมแซง
ข้อมูลเรือ

อ.ศิริชัยนาวา 11 มีใบอนุญาตทำการประมงในน่านน้ำเยเมน โดยบริษัท ศิริชัยมารีนฟิชเชอรี่ จำกัด ซึ่งเป็นบริษัทร่วมทุนกับเยเมน ขนาดระวางเรือ 303.95 ตันกรอส จำนวนลูกเรือ 29 คน แบ่งเป็นสัญชาติไทย 9 คน สัญชาติกัมพูชา 15 คน และสัญชาติเยเมน 5 คน นายเรือชื่อนันทวัฒน์ แสงพระจันทร์ ช่างเครื่องชื่อบุญเลี่ยม เอ็นดู ซึ่งสามารถหนีออกมาได้เป็นคนแรกโดยการออกอุบาย เหตุการณ์ดังกล่าวทำให้บริษัทได้รับความเสียหายกว่า 20 ล้านบาท และยังมีลูกเรือสูญหายอีก 5 คน ประกอบด้วยนายเรือและลูกเรือชาวเยเมนอีก 4 คน คาดว่าทั้งหมดน่าจะเสียชีวิตแล้ว
โคตรรักเอ็งเลย

| โคตรรักเอ็งเลย |
| --- | --- |
กำกับ: ภูพิงค์ พังสะอาด (พิง ลำพระเพลิง)
เขียนบท: ภูพิงค์ พังสะอาด (พิง ลำพระเพลิง)
อำนวยการสร้าง: สมศักดิ์ เตชะรัตนประเสริฐ
นักแสดงนำ: อุดม แต้พานิช วิสา สารสาส อครา อมาตยกุล อชิตะ สิกขมานา  ภูพิงค์ พังสะอาด (พิง ลำพระเพลิง)
กำกับภาพ: เดชา ศรีมันตะ
ตัดต่อ: ธวัช ศิริพงค์
ดนตรีประกอบ: วานิลลา สกาย
ผู้จัดจำหน่าย: สหมงคลฟิล์ม อินเตอร์เนชั่นแนล 
วันฉาย: 27 กรกฎาคม พ.ศ. 2549
ความยาว: 89 นาที
ภาษา: ไทย
ทำเงิน: 50.5 ล้านบาท
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
โคตรรักเอ็งเลย (อังกฤษ: Loveaholic) ผลงานกำกับภาพยนตรเรื่องแรกของภูพิงค์ พังสะอาด (พิง ลำพระเพลิง) มือเขียนบทละครและภาพยนตร์ชั้นแนวหน้าคนหนึ่งของประเทศ โดยเล่าเรื่องของความรักในอีกมุมมองหนึ่ง และนำประสบการณ์ชีวิตของตนเองมาถ่ายทอดเป็นภาพยนตร์เรื่องนี้ โดยได้เพื่อนรุ่นน้องร่วมสถาบันอย่าง โน้ส-อุดม แต้พานิช และเปิดโอกาสให้เขาเลือกนางเอกเอง โดยได้ ไหม-วิสา สารสาส มารับบทเป็นภรรยาของโน้สในภาพยนตร์
เรื่องย่อ

รงค์ (อุดม แต้พานิช) กับแดง (วิสา สารสาส) สามีภรรยาที่ใช้ชีวิตคู่กันมาถึง 7 ปี กำลังจะต้องมีอันจบลง เมื่อการมาของมือที่สามอย่างรักษ์ (อครา อมาตยกุล) ทำให้ความรักของรงค์กับแดง ต้องมีวันหมดอายุ ทำให้รงค์ต้องใช้ชีวิตอย่างโดดเดี่ยวเพียงลำพังในระยะหนึ่ง แต่หลังจากนั้น รงค์ก็เริ่มเรียนรู้ถึงความหมายของชีวิตคู่ เขาจึงจำเป็นต้องพิสูจน์กับตัวเอง ว่าคนที่สำคัญกับเขามากที่สุดในชีวิต ก็คือภรรยาของเขาเอง
เกร็ดหนัง

โคตรรักเอ็งเลย เป็นการคืนจอครั้งแรก ในรอบเกือบ 10 ปี ของโน้ต อุดม แต้พานิช หลังจากแสดงภาพยนตร์เรื่อง กล่อง
พิง ลำพระเพลิง เปิดโอกาสให้โน้ต เลือกนางเอกด้วยตัวเอง
เป็นการร่วมงานกัน ในรอบหลายปีอีกครั้ง ระหว่าง อุดม แต้พานิช กับ พิง ลำพระเพลิง ซึ่งทั้งสองเป็นรุ่นพี่รุ่นน้องจากรั้วเพาะช่าง
เพลง "เขียนถึงคนบนฟ้า" พิง ลำพระเพลิง เป็นผู้ร้องเพลงประกอบภาพยนตร์เรื่องนี้
บทของรงค์ พิง ลำพระเพลิงเขียนขึ้นเพื่อให้โน้ต แสดงโดยเฉพาะ
รายละเอียดงานสร้าง

สร้างและจัดจำหน่าย : สหมงคลฟิล์ม อินเตอร์เนชั่นแนล
ดำเนินงานสร้าง : บาแรมยู
อำนวยการสร้าง : สมศักดิ์ เตชะรัตนประเสริฐ
ควบคุมงานสร้าง : ปรัชญา ปิ่นแก้ว, สุกัญญา  วงศ์สถาปัตย์
กำกับภาพยนตร์ : ภูพิงค์ พังสะอาด (พิง ลำพระเพลิง)
บทภาพยนตร์ : ภูพิงค์ พังสะอาด (พิง ลำพระเพลิง)
กำกับภาพ : เดชา ศรีมันตะ
ออกแบบงานสร้าง : สุธรรม วิลาวัลย์เดช
ออกแบบเครื่องแต่งกาย : เกศิรี พลวราภรณ์
นักแสดง

อุดม แต้พานิช : รงค์
วิสา สารสาส : แดง
อครา อมาตยกุล : รักษา
อชิตะ สิกขมานา : แดง (ในนิยาย)
ภูพิงค์ พังสะอาด (พิง ลำพระเพลิง) : รงค์ (ในนิยาย)
แหล่งข้อมูลอื่น

โคตรรักเอ็งเลย (2549) ที่ฐานข้อมูลภาพยนตร์และละครไทย
โคตรรักเอ็งเลย (2006) ที่สยามโซน
โคตรรักเอ็งเลย (2006) เก็บถาวร 2024-03-13 ที่ เวย์แบ็กแมชชีน
รายชื่อตัวละครในยอดนักสืบจิ๋วโคนัน

ตัวละครในยอดนักสืบจิ๋วโคนัน เป็นตัวละครการ์ตูนจากหนังสือการ์ตูนและการ์ตูนโทรทัศน์เรื่อง ยอดนักสืบจิ๋วโคนัน
ตัวละครหลัก

คุโด้ ชินอิจิ (ญี่ปุ่น: 工藤 新一; โรมาจิ: Shinichi Kudo) นักสืบ ม.ปลาย ชื่อดังที่ไขคดีมาแล้ว ไม่ต่ำกว่าพันคดี อายุ 17 ปี อยู่ปี 2 ห้อง B โรงเรียนมัธยมปลายเทย์ตัน เป็นลูกชายของ คุโด้ ยูซากุ นักเขียนนิยายสืบสวนสอบสวนชื่อดังก้องโลก กับ คุโด้ ยูกิโกะ อดีตดารานักแสดงชื่อดังก้องโลก ชินอิจิได้เข้าไปพัวพันเข้ากับคดีที่เกี่ยวพันกับชายชุดดำ โดยที่เขาไม่ทันระวังตัว ทำให้เขาถูกจับกรอกยาพิษ(APTX4869) จนทำให้ตัวหดเล็กลง และเพื่อที่จะต้องการปิดบังตัวตนจึงใช้ชื่อว่า เอโดงาวา โคนัน และไปอาศัยอยู่ที่บ้านของเพื่อนสมัยเด็กอย่าง โมริ รัน ที่มีพ่อเป็นนักสืบเอกชน  และในตอนที่ 982-985 ทัศนศึกษาสีแดงเข้ม รันและชินอิจิ ได้ตกลงเป็นแฟนกัน
เอโดงาวะ โคนัน (ญี่ปุ่น: 江戸川 コナン; โรมาจิ: Conan Edogawa) คือ คุโด้ ชินอิจิ ที่ตัวหดเล็กลง ส่วนสูง 130 ซม. หนัก 18 กก. ตั้งชื่อจากนักเขียนชื่อดังอย่าง เอโดงาวะ รัมโป และ เซอร์อาร์เธอร์ โคนัน ดอยล์ เพื่อสืบข่าวคราวขององค์กรชายชุดดำ โคนันจึงไปอาศัยอยู่กับ รัน และ โมริ โคโกโร่ พ่อของเธอที่เป็นนักสืบเอกชน
โมริ รัน (ญี่ปุ่น: 毛利 蘭; โรมาจิ: Ran Mouri) เรียนอยู่โรงเรียนมัธยมเทย์ตัน ปี 2 ห้อง B อายุ 17 ปี เป็นเพื่อนสมัยเด็กกับ คุโด้ ชินอิจิ เป็นคนที่ชินอิจิแอบชอบ และรันเองก็ชอบชินอิจิด้วย ชินอิจิและรันได้ตกลงเป็นแฟนกันหลังจากที่รันหอมแก้มชินอิจิตอนไปทัศนศึกษาจากไฟล์ 1004-1005 (หรืออนิเมะตอนที่ 982-985) เป็นลูกสาวของนักสืบโมริ โคโกโร่ และทนายคิซากิ เอริ พ่อแม่ของรันแยกทางกันตั้งแต่รันอายุ 7 ขวบ และเป้าหมายหลักของเธอคือต้องการให้พ่อ และ แม่ของเธอคืนดีกัน นอกจากชินอิจิแล้ว ซึซึกิ โซโนโกะ ที่เป็นเพื่อนร่วมห้อง ก็ยังเป็นเพื่อนรักของรันอีกด้วย
โมริ โคโกโร่ (ญี่ปุ่น: 毛利 小五郎; โรมาจิ: Kogoro Mouri) มีอาชีพเป็นนักสืบเอกชน เป็นคนหลงตัวเอง เจ้าชู้ ชอบเล่นไพ่นกกระจอก อดีตเคยเป็นตำรวจ ด้วยเหตุผลบางอย่างเลยออกจากตำรวจมาเป็นนักสืบแทน มีโคนันคอยช่วยคลี่คลายคดีอยู่เบื้องหลัง สามารถเล่นยูโด และยิงปืนได้แม่นเลยทีเดียว แต่พอเอาเข้าจริงก็ไขคดีได้เองแค่ 26 ครั้ง เขารักเอริมาตลอดแต่ด้วยทิฐิทำให้ล่มไม่เป็นท่า แต่ถึงแบบนั้นทั้งคู่ก็คอยช่วยเหลือกันยามลำบากและแสดงความรักต่อกันบ่อยครั้ง
ขบวนการนักสืบเยาวชน

ขบวนการนักสืบเยาวชน (ญี่ปุ่น: 少年探偵団, Shōnen Tantei-dan) เป็นกลุ่มเพื่อนๆ เด็กประถมของโคนัน ทั้ง 4 คน ซึ่งมี เก็นตะ, อายูมิ, มิซึฮิโกะ และ ไฮบาระ ทั้ง 5 คนจะมีเข็มกลัดนักสืบติดต่อกันซึ่งได้มาจากดอกเตอร์ อากาสะ ขบวนการนักสืบเยาวชนก่อตั้งเมื่อตอนที่ 4 ตอนคดีลายแทงรหัสลับ สมาชิกสามารถใช้แว่นของโคนันติดตามได้
ที่ปรึกษากลุ่มขบวนการนักสืบเยาวชนมีทั้งหมด 3 คน คือ ดร.อากาสะ ฮิโรชิ, คุณครูโคบายาชิ ซึมิโกะ และคุณครูวากาสะ รูมิ
โยชิดะ อายูมิ (ญี่ปุ่น: 吉田 歩美; โรมาจิ: Ayumi Yoshida) สูง 130 ซม. หนัก 23 กก. เป็นเด็กหญิงที่เรียนอยู่ห้องเดียวกันกับโคนัน เธอแอบชอบโคนัน เป็นคนมีจิตใจดี และเป็นที่ชอบของหนุ่มๆในกลุ่ม
ซึบุรายะ มิซึฮิโกะ (ญี่ปุ่น: 円谷 光彦; โรมาจิ: Mitsuhiko Tsuburaya) สูง 132 ซม. มีหลักการและเหตุผลมากกว่าเด็กคนอื่น พูดจาสุภาพเนื่องจากทั้งพ่อและแม่เป็นครูทั้งคู่ ชอบวิชาวิทยาศาสตร์มาก แอบชอบอายูมิ และ ไอจังอยู่ ถ้าไม่รวมโคนันกับไอ ถือได้ว่าเป็นเด็กที่ฉลาดที่สุดในห้อง
โคจิมะ เก็นตะ (ญี่ปุ่น: 小嶋 元太; โรมาจิ: Genta Kojima) สูง 150 ซม. หนัก 40 กก. เป็นเด็กที่ใจร้อน ชอบกินข้าวหน้าปลาไหล และ มีแผลเป็นรูปเหรียญ100เยน ที่หัวด้านซ้าย
ไฮบาระ ไอ (ญี่ปุ่น: 灰原 哀; โรมาจิ: Ai Haibara) ชื่อเดิมคือ มิยาโนะ ชิโฮะ มีโค้ดเนมว่า เชอร์รี่ (Sherry) เมื่อก่อนเธอเคยอยู่องค์กรชุดดำและคิดค้นยา APTX4869 แต่เธอหนีออกมาจากองค์กรเพราะองค์กรไม่ได้บอกเรื่องที่ฆ่าพี่สาวของตน(มิยาโนะ อาเคมิ) จึงได้อาศัยอยู่กับดร.อากาสะ และค่อย ๆ ซึมซับความเป็นเด็กแบบที่ไม่เคยได้รับ เธอแอบรักโคนัน (คุโด้ ชินอิจิ) แต่ปัจจุบันเปิดใจให้รัน เพราะรู้ตัวดีว่าชินอิจิ รัก รันมากกว่าใครในโลก และเธอก็พร้อมจะปกป้องรันเพราะถือเป็นเสมือนพี่สาวคนนึงที่ช่วยชีวิตเธอไว้
ตำรวจและหน่วยสืบราชการลับ > กรมตำรวจโอซาก้า

ฮัตโตริ เฮย์โซ (ญี่ปุ่น: 服部 平蔵; โรมาจิ: Heizo Hattori) ผู้บังคับการตำรวจภูธรโอซาก้า พ่อของ ฮัตโตริ เฮย์จิ มีภรรยาคือ ฮัตโตริ ชิสึกะ มักเข้าไปช่วยฮัตโตริในการคลี่คลายคดีเสมอ สนิทสนมกับ โทยามะ คินจิโร่ ซึ่งทำงานร่วมกันในกรมตำรวจโอซาก้า
โทยามะ คินจิโร่ (ญี่ปุ่น: 遠山 銀司郎; โรมาจิ: Ginshiro Toyama) สารวัตรใหญ่แห่งกองบังคับการตำรวจภูธรโอซาก้า พ่อของ โทยามะ คาซึฮะ สามีของโทยามะ ซากูระ เพื่อนกับ ฮัตโตริ เฮย์โซ เป็นคนห่วงภรรยามาก ยอมให้ภรรยาลาออกจากงานสายเดียวกันเพื่อมาคอยดูแลบ้านแทน และเปรย ๆ กับเพื่อนอย่างเฮย์โซว่าสักวัน คาสึฮะและเฮย์จิ จะต้องได้แต่งงานกัน โดยที่คาสึฮะได้ยินตลอด
โอตากิ โกโร่ (ญี่ปุ่น: 大滝 悟郎; โรมาจิ: Goro Otaki) สารวัตรตำรวจภูธรโอซาก้า ลูกน้องของ ฮัตโตริ เฮย์โซ และ โทยามะ คินจิโร่ เรียก ฮัตโตริ เฮย์จิ ว่า เฮย์จัง
โทยามะ ซากูระ (ญี่ปุ่น: 遠山 櫻; โรมาจิ: Sakura Toyama) แม่ของ โทยามะ คาซึฮะ อดีตเจ้าหน้าที่ชั้นสูงของหน่วยปราบปรามอาวุธปืนของกรมตำรวจภูธรโอซาก้า แต่ลาออกมาเป็นแม่บ้าน เนื่องจากสามีไม่อยากให้เธอทำงานลงที่เกิดเหตุ ความสัมพันธ์ของเธอกับสามีมีความคล้ายคลึงกับเฮย์จิและคาสึฮะ คาซึฮะบรรยายให้รันฟังว่าเป็นคนที่ทั้งสวยและแข็งแกร่ง แต่ที่ไม่ได้บอกคือมีหน้าตาและเสียงเหมือนคาสึฮะจนเกือบแยกไม่ออก เธอเป็นคนที่วางแผนให้คาสึฮะได้รับฟังคำสารภาพรักของเฮย์จิ ปรากฏตัวครั้งแรกใน ไฟล์ 1133